Ditsem Nuus - Kampus-rewolusie en Afrikaans
Kampus-rewolusie en Afrikaans
Die geweld tans op SA kampusse gaan wel oor vernietiging van Afrikaans en die Afrikanerkultuur op alle SA kampusse, veral by voorheen Afrikaanse universiteite en dit gaan oor sg. gratis klasloop en sommer alles gratis, maar in die groter prentjie gaan dit oor die aanstigting van rewolusie in SA en die omverwerping van die bestaande orde gebaseer op Christelike norme.
Die aanstigters? Verskillende frontorganisasies op die onderskeie kampusse in samespanning met hoofsaaklik die EFF. Agter hulle staan egter internasionale magte in duisternis gehul, maar gegee onlangse feite in die Midde-Ooste en in ander wêrelddele, is hulle kenbaar as die internasionale geldmag met sy handperde, as Moslem-ekstremisme en as Chinese neo-kolonialisme.
Daar is dus ‘n magtige dryf dat die bestaande orde in Suid-Afrika in duie moet stort en dat anargiste uit die puin die skatte van die land moet kan kom plunder. Dit is egter bloot ‘n moontlikheid, want of hierdie moontlikheid gaan realiseer, is ‘n ope vraag. Daar is steeds die geloof van Christelike landsburgers in die almagtige God, asook die onverbiddelike liefde van baie bona fide Suid-Afrikaners vir hul land.
Dit is ‘n breë agtergrond en daarteen kan kortliks die volgende oor die jongste stand van Afrikaans op kampusse by die voorheen Afrikaanse universiteite opgemerk word:
Tukkies: Die sg. UPRising in tandem met die EFF terroriseer vir wegdoen met Afrikaans as onderrigtaal en selfs “die laaste Afrikaanse handboek.” AfriForum Jeug skop verbete vas en dring aan op Afrikaans naas Engels. Die UP-bestuur onder prof. Cheryl de la Rey wil veeltalige onderrig volg en doen ‘n eierdans. Daar is goedondersteunde Christelike gebedsaksies op die kampus en gemoedere bedaar. In unieke omstandighede kom o.a. Solidariteit, AfriForum Jeug, die ANC en die Kommunistiese Jeugliga bymekaar en besluit gesamentlik teen geweld en vir ‘n plek vir Afrikaans. Situasie tans skaakmat.
Pukke: Drie kampusse is betrokke – Potch, Mafikeng en Vaaldriehoek. Oorhoofse rektor prof. Dan Kgwadi wil radikaliseer en wegdoen met Afrikaans, maar te Potch bied Afrikaanse studente, dosente en sekere lede van die raad teenstand teen ReformPUK. Die vertrek van Potchkampus- rektor prof. Herman van Schalkwyk, pro-Afrikaans, laat ‘n leemte. Te Mafikeng vind die uiterste plaas – die kampus word gedeeltelik afgebrand en die bestuur sluit dit tot April. Afrikaans is daar nie ‘n kwessie nie, maar duidelik is ‘n rewolusie die doelwit. Te Vaaldriehoek kook dit, maar nie so erg soos te Mafikeng nie.
Kovsies: Die lelikste tonele in die geskiedenis van die UV – Varsity Cup rugbywedstryd deur invallers ontwrig, Vishuis aangeval en standbeeld van oud-pres. CR Swart afgebreek. Swart studente o.l.v. SR-voorsitter Lindokuhle Ntuli en Sasco sê hulle sal aanhou betoog totdat rektor prof. Jonathan Jansen bedank het en vervang is deur ‘n swart radikaal. Afrikaans is ná ‘n bekookte proses afgeskaf as onderrigmedium en Engels geld. Uiterse gedwonge rasse-integrasie op kampus is steeds aan die orde van die dag. Die senaat steun Jansen, terwyl die konvokasie al die pad swyg. Die UV-bestuur laat tans ‘n sg. onafhanklike ondersoek doen na die kampusgeweld, maar wil nie sê wie behartig die ondersoek nie.
Maties: Die aktivistiese Open Stellenbosch betoog teen al wat Afrikaans is, hoewel hulle numeries klaarblyklik ‘n klein minderheid is. Die US-bestuur en AfriForum Jeug kom ‘n maand gelede ooreen vir gelykberegtiging van Engels en Afrikaans, maar die senaat draai die besluit om – met instemming van die bestuur. Die konvokasie onder voorsitterskap van regter Jan Heunis skop egter vierkantig vas en sê die gelykwaardigheid van Afrikaans is ononderhandelbaar. Studentegeledere is verdeeld. ‘n Vreedsame byeenkoms van AfriForum Jeug by die standbeeld van die US-stigter JH Marais ontlok gewelddadige protes deur Open Stellenbosch en die EFF.
Akademia: Hierdie nuwe Afrikaanse universiteit van Solidariteit in Centurion vier sy 5de bestaansjaar en betrek ‘n splinternuwe kampus. Dit het egter nog ‘n ontwikkelingspad om te loop.
Die toekoms verder? Terwyl Christen-gelowiges glo in gebed as die sleutel, is daar ook ‘n spreekwoord wat lui: “Die ergste wat in ‘n krisis kan gebeur, is dat goeie mense niks doen nie.”
Jongste stryd op Matie-kampus – aktivistiese groep OpenStellenbosch saam met EFF het op 3 Maart onsuksesvol probeer om ‘n vreedsame studentebyeenkoms by standbeeld van J H Marais, stigter van Universiteit van Stellenbosch, te ontwrig. Die betogers is, ironies genoeg, gesteun deur ene Johan Pienaar – op die foto skreeu hy op studente en swaai sy vinger.
Gelees 687 keer
Laaste verandering op Woensdag, 14 September 2016 09:08
Janimmarma - Donderdag, 26 Maart 2020
Buy Wellbutrin Xl In Uk [url=http://cialibuy.com/#]online generic cialis[/url] 24 Hr Canadian Pharcemy acquistare cialis online Achat Kamagra Sans Risque
Akademia eerste BCom studente
Studentebetogings: Die realiteite